cyanic-selkie/wikianc huggingface dataset:
Parverband Veianen
Ännerungen am Parverband
D'Pare Baastenduerf a Branebuerg hu bis zum August 2013 zum Parverband Housen-Houschent gehéiert. Duerno hu se zum Parverband Veianen gehéiert.
Trinitarierkierch vu Veianen
D'Trinitarierkierch zu Veianen ass eng kathoulesch Kierch déi zur Par Parc Our Saint-Nicolas, zum Dekanat Norden an zu der Gemeng Veianen gehéiert. Et ass d'Parkierch vun der neier Par Parc Our Saint-Nicolas.
D'Kierch ass der helleger Dräifaltegkeet geweit.
Se steet an der Grand-Rue, der.
Zur fréierer Par Veianen gehéieren ausser der Parkierch och nach d'Rochuskapell, d'Muttergotteskapell (Bildchen) an d'Nikloskapell vu Veianen, an d'Kierch vu Biwels.
Geschicht
Den Uerde vun den Trinitarier gouf 1198 vum Jean de Matha an dem Félix de Valois bei Brumetz an der Picardie gegrënnt. Net laang duerno hu sech déi éischt Trinitarierpateren zu Veianen néiergelooss. Si haten do 1248 vum Grof Heinrich I. (1214-1252) e Spidol geschenkt kritt, dat matzen an der Uertschaft louch. Den Trinitarieruerden hat dem Grof säi Papp, de Friedrich III., dee bei engem Kräizzuch gefaange geholl war ginn, fräikaaft a sou wollt de Grof säi Merci weisen.
Evans-Gambit
D'Evans-Gambit ass eng Erëffnung vum Schachspill. Se zielt zu den Oppene Spiller an ass an den ECO-Coden ënner de Schlësselen C51 bis C52 klassifizéiert.
Trinitarierkierch vu Veianen
Geschicht
Si haten et awer net dobäi belooss, mä si hunn direkt domat ugefaangen, niewendrun e Klouschter mat enger Kierch ze bauen.
D'Kierch gouf vun 1248 u mat zwee parallele Schëffer am gotesche Stil gebaut. Den 3. Mee 1252 gouf den Héichaltor vun der neier Kierch geweit an 1266 gouf se zur Parkierch erhuewen.
Evans-Gambit
D'Evans-Gambit fänkt mat de follgenden Zich un:
Trinitarierkierch vu Veianen
Geschicht
Den Héichaltor aus dem Joer 1758 vum Michel Weiler († 1804) steet am Chouer, dee 1644 ugebaut gouf. D'Chouerställecher zielen zu den Haaptwierker vum Rokoko zu Lëtzebuerg. Et ass och eng Figur, déi läit ze gesinn, déi d'Maria vu Spanheim († 1400) duerstellt.
D'Trinitianerkierch gouf de 24. Mäerz 1938 an d'Uergel den 11. Dezember 2002 als nationaalt Monument klasséiert.
Gebai
Beim Gebai fält op, datt d'Kierch keen Tuerm huet. Dëst ass drop zeréckzeféieren, datt d'Trinitarier en Heeschenuerde sinn, dee beim Bau op Tierm verzicht huet. D'Klacken hänken zanter 1603 am Hockelstuerm, dee vis-à-vis vun der Kierch um Fielsvirspronk Hockelslay steet an deen déi Zäit als Waachtuerm benotzt gouf. Iwwer dem fënnefjochege Laanghaus, dat als éischt gebaut gouf, sëtzt en Daachreider mat engem Helmdaach. Eréischt an der Mëtt vum 17. Joerhonnert gouf de méieckege Chouerraum nogebaut.
De Sakramentsaltor am nërdleche Schëff ass vum Material hier aussergewéinlech. Den Ënnerbau besteet aus engem Sarkophag mat Nischen. De stengenen Altoropbau ëmschléisst e räich geschnëtzten Asaz mat Dréi-Tabernakel. Op béide Säiten dovu sinn Alabaster-Relieffer dragesat.
De Priedegtstull mat déifgeschnëtzte Garniture staamt aus der fréierer Jesuittekierch aus der Stad. Am Eck bei der Trap ass e gotescht Portal ze gesinn.
D'Barockuergel, déi aus dem Joer 1693 staamt, hänkt optimal am Südschëff um Duxall.
D'Säitefënstere vum lénkse Säiteschëff, déi vum Émile a Joseph Probst stamen, weise Biller aus der Geschicht vun der Uertschaft.
An enger Reliquiesail, déi am Eck nieft dem Sakramentsaltor steet, an déi eréischt 1996 opgestallt gouf, gëtt d'Hirschuel vun der Yolanda vu Veianen versuergt.
Parverband Wooltz
De Parverband Wooltz war bis 2013 e Parverband an der Pastoralregioun Norden an huet aus follgende 5 Pare mat hire Filialkierche bestanen. E gouf an den neie Parverband Wooltz, Kiischpelt integréiert.
Fréier Ännerungen am Parverband
Bis zum August 2013 hunn d'Pare Bärel, Donkels an Näertrech zum Parverband Sankt Pirmin gehéiert. Duerno hu se zum Parverband Wooltz gehéiert.
Simon Dach
Nodeem den Dach d'Doumschoul zu Königsberg, d'Stadschoulen zu Witenberg an zu Magdeburg an d'Universitéit Königsberg besicht hat, huet hien an der Doumschoul Course ginn. 1639 war e Professer fir Dichtung an e krut 1658 vum Kurfürst Lännereie geschenkt.
Literaresch war e vum Martin Opitz, dem Grënner vun der Schlesescher Dichterschoul inspiréiert. Den Dach huet eng 1.200 Gedichter geschriwwen, déi all als Eenzeldrock publizéert gi sinn. Säin am meeschte bekannte Gedicht ass Anke van Tharaw, dat eenzegt, dat hien op samlännescht Plattdäitsch geschriwwen huet. De Johann Gottfried Herder huet et méi spéit op Héichdäitsch iwwerdroen. Wéi d' Ännchen von Tharau goufe vill vu senge Lidder vum Heinrich Albert (Komponist) vertount.
Mat 49 Joer krut den Dach d'Schwindsucht, un där hien 1659 zu Königsberg gestuerwen ass.
Gustave Courbet
De Gustave Courbet, gebuer den 10. Juni 1819 zu Ornans am Departement Doubs a gestuerwen den 31. Dezember 1877 zu La Tour-de-Peilz an de Schwäizer Kanton Vaud, war e franséische Moler.
Säi Wierk
Seng naturverbonne Molerei ass am Ufank op ganz grouss Kritik gestouss a wëll hie bei den offiziellen Ausstellunge vum Salon net zougelooss gouf, huet hien 1855 eng erfollegräich Géigenausstellung organiséiert.
Hie gëllt als ee vun de Grënner vum Realismus an der Molerei an dem hie Biller gemoolt huet mat alldeegleche Persounen a Saachen. Spéider huet hien och Nature Morten, Portraiten a Juegdzeene gemoolt, déi déi däitsch a franséisch Molerei staark beaflosst hunn.
Robert vu Lëtzebuerg
De Prënz Robert Louis François Marie vu Lëtzebuerg gebuer de 14. August 1968 zu Fëschbech, ass de Fils vum Prënz Charel, an der Joan Douglas-Dillon, haut: Duchesse Joan de Mouchy, Duechter vum Douglas Dillon, fréieren USA-Staatssekretär vum Tresor.
De Robert vu Lëtzebuerg ass mat der Amerikanerin Julie Ongaro bestuet.
De Prënz Robert als Oenolog
1934-1935, duerch en Zoufall, war de Clarence Douglas Dillon, Urgrousspapp vum Prënz Robert a Papp vum Staatssekretär fir Finanzen, op d'Wäigutt Haut-Brion gestouss, dat ze verkafe war. Hien huet zougegraff an de Château kaaft. De Prënz Robert hat sech 1994 mat der Amerikanerin Julie Ongaro bestuet, enger begeeschterter Filmunhängerin, mat där hien zu London gewunnt huet, an zesumme mat hir och e puer Dréibicher fir Filmer geschriwwen huet. Well seng Mamm Joan matbedeelegt war, ass hien dunn tëscht London an der Gironde gependelt.
1997 gouf hie Generaldirekter vum Domaine: Clarence Douglas Dillon, zu deem och de Château Haut-Brion gehéiert. Hien huet et fäerdeg bruecht, déi aussergewéinlech Qualitéit vum Wäi vun do nach ze verbesseren. De Prënz Robert, haut Vizepresident vum Domaine Clarence Douglas Dillon, ass och als Frënd vum Naturschutz bekannt. Hien trëtt a fir eng Limitatioun vun der Produktioun, fir sou d'Qualitéit vum Buedem net a Fro ze stellen.
Nobelium
Nobelium (Symbol No) ass e cheemescht Element mat der Uerdnungszuel 102 am Periodesystem vun den Elementer. Déi relativ Atommass vu sengem stabilsten Isotop ass 259.
Presidential Cycling Tour of Turkey
De Presidential Cycling Tour of Turkey ass eng Etappecourse mam Vëlo, déi an der Tierkei gefuer gëtt.
Zanter 2005 gehéiert d'Course zum UCI Europe Tour. Vun 2005 bis 2007 war d'Course an der Klass 2.2 agestuuft. 2008 koum si an d'Klass 2.1.
Canton de Saint-Julien-Chapteuil
De Canton de Saint-Julien-Chapteuil ass eng fréier franséisch administrativ Andeelung am Arrondissement Le Puy-en-Velay, am Departement Haute-Loire an der Regioun Auvergne-Rhône-Alpes.
Brasserie Simon
D'Brasserie Simon ass eng lëtzebuergesch Brauerei mat Sëtz zu Wolz. Si produzéiert d'Béiermarke "Simon", "Ourdaller" an "Okult".
Geschicht
D'Brasserie Simon gouf am Joer 1824 vum Wëlzer Gierwer Georges Pauly gegrënnt, dee sech mat der Anne-Cathérine Simon bestuet hat. Sou koum d'Brauerei un den Numm "Simon". Eng 15 Joer drop huet de Pauly d'Brauerei verkaaft. 1891 gëtt d'Brauerei versteet, an de Jules Simon, zesumme mam Charles Mathieu, steet se fir 45.000 Frang. Domat war d'Famill Simon nees dobäi. Vun 1906 bis 1954 féiert de Jules Simon d'Firma eleng. Duerno iwwerhëlt d'Jacqueline Simon, seng eenzeg Duechter, d'Brauerei. Hire Jong, de Jacques Fontaine huet 1975 d'Geschäft iwwerholl an deelt d'Féierung zanter 2001 mat senger Duechter Betty Fontaine.
D'Brauerei haut
Zanter dem 1. Januar 2006 geréiert d'Mammegesellschaft Brasserie Simon S.à r.l. zwou Ënnergesellschaften
Den 30. Mäerz 2006 gouf d'Gesellschaft Ourdaller Brauerei gegrënnt, eng S.à.r.l. an där d'Brasserie Simon Participation & Cie S.e.c.s. zu 100 % Aktionär ass. De Sëtz vun der neier Gesellschaft ass um Cornelyshaff zu Hengescht, wou den Ourdaller produzéiert gëtt, an iwwer d'Simons Brauerei ausgeliwwert gëtt.
D'Brauerei huet haut (2017) 27 Mataarbechter a produzéiert ënner dräi Marken néng Zorte Béier. Pro Joer ginn zirka 17.000 Hektoliter Béier gebraut.
Stéckstoff
Stéckstoff (Symbol N) ass e cheemescht Element mat der Uerdnungszuel 7 am Periodesystem vun den Elementer. Seng relativ Atommass ass 14,0067. Stéckstoff fënnt een als N2 (Wëssenschaftlechen Numm: Distéckstoff) an der Natur erëm an des Moleküll gëtt am Alldag och Stéckstoff genannt. Si mécht 78 % vun der Loft aus.
Oxydatiounsstuf vum Stéckstoff
Als Element vun der fënnefter Haaptgrupp huet de Stéckstoff fënnef Valenzelektronen. Stéckstoff kann d'Oxydatiounsstuf vun -III (NH3 bis +V NO3- kréien.
Stéckstoffproduktioun
Stéckstoff gëtt haaptsächlech duerch fraktionéiert Distillatioun vu verflëssegter Loft gewonnen ("Linde-Verfahren").
Canton d'Aix-les-Bains-Centre
De Canton d'Aix-les-Bains-Centre ass eng fréier franséisch administrativ Andeelung am Arrondissement Chambéry, am Departement Savoie an der Regioun Auvergne-Rhône-Alpes.
Golo Mann
De Golo Mann, gebuer de 27. Mäerz 1909 zu München a gestuerwen de 7. Abrëll 1994 zu Leverkusen; mam richtegen Numm: Angelus Gottfried Thomas Mann, war en däitschen Historiker, Schrëftsteller a Philosoph.
Seng Jugend
Den Angelus Gottfried Thomas Mann, deen als klengt Kand säi verkierzte Virnumm „Gelus“ net aussprieche konnt a sech Golo genannt huet, war dat drëtt Kand vum Schrëftsteller Thomas Mann a senger Fra Katia, gebuere Pringsheim. Den Numm Golo huet hie säi ganzt Liewe bäibehal. Hien hat zwee Geschwëster, d'Erika an de Klaus, déi méi al, an dräi Geschwëster déi méi jonk waren, d'Monika, d'Elisabeth an de Michael.
1923 koum hien an déi elitär Internatschoul Salem um Bodensee, wou nei Horizonte fir hien opgaange sinn.
Studium a Beruff
Nom Abitur (1927)) huet hien ouni grouss Iwwerzeegung zu München ugefaangen, Droit ze studéieren, mä huet geschwënn zu Berlin op Geschicht a Philosophie ëmgesuedelt. 1929 huet hien d'Universitéit erëm gewiesselt a koum op Heidelberg, wou hien op d'Ureegung vu sengem Professer (Karl Jaspers) parallel zur Philosophie sech an der Geschicht an am Latäin am Hibléck op eng Professur perfektionéiert huet.
Zu Hamburg a Göttingen wollt de Golo Mann sech 1930 op de Staatsexame virbereeden. D'politesch Situatioun huet sech du lues a lues wéinst der Ausbreedung vum Nationalsozialismus, géint deen hien eng staark Ofneigung hat, verschlechtert an de Golo Mann huet sech an d'Ausland ofgesat, wéi seng Eltern dat scho virdru gemaach haten. Hie koum fir d'éischt op Bandol a Frankräich, wou och seng Eltere sech kuerz opgehalen hunn.
De Golo Mann a Lëtzebuerg
De Golo Mann ass zu Lëtzebuerg keen Onbekannten. Nom Zweete Weltkrich war hien a senger Eegenschaft als amerikaneschen Norichtenoffizéier zu Lëtzebuerg an huet iwwer RTL Noriichtesendungen an däitscher Sprooch geleet. Hien ass och als Conferencier opgetratt.
Dat erkläert och d'Motivatioun vum Nationale Literaturzentrum vu Miersch, dee vum Februar bis Abrëll 2008, ënner dem Titel Geschichte und Geschichten, eng Ausstellung iwwer de Golo Mann organiséiert huet, bei där och säi Wierken zu Lëtzebuerg zur Sprooch koum.
Autobunn A1 (Lëtzebuerg)
D'Autobunn A1, och Tréierer Autobunn genannt, ass eng lëtzebuergesch Autobunn am Kanton Lëtzebuerg an am Kanton Gréiwemaacher. Se fänkt um Gaasperecher Kräiz un a mécht d'Verbindung mat Däitschland op der Héicht vu Waasserbëlleg wou se op der Grenz iwwer d'Sauer geet. Vun do un iwwerhëlt déi däitsch A64 de Verkéier.
Riederen
D'Riedere war fréier eng brutal Manéier, fir Persounen, déi zum Doud verurteelt waren, mat Hëllef vun engem Rad hinzeriichten. Si gouf vum Mëttelalter bis an déi fréi Neizäit praktizéiert. A Bayern ass si eréischt 1813 komplett ofgeschaaft ginn. Déi lescht Hiriichtung duerch Riederen huet sech 1841 a Preisen ofgespillt.
Duerchféierung
Fir d'éischt goufen déi als Mäerder oder Raiber Verurteelt op d'Riichtplaz bruecht an do um Buedem festgebonnen. Am éischten Akt war d'Zil net den Doud, mä d'qualvollt Mutiléiere vum Kierper. Dofir si bei der geleefegster Variant d'Been als éischt gebrach ginn. Dobäi huet de Schaarfriichter d'Riichtrad, dat meescht en eisene Bord hat, op den ënneschten Deel vum Bee fale gelooss a sech da bis zum Verurteelte sengen Äerm eropgeschafft. De Rhythmus an d'Zuel vun de Schléi war ëmmer festgeschriwwen. Fir d'Wierkung z'erhéije si schaarfkanteg Holzstécker ënner d'Gelenker geluecht ginn. Méi spéit gouf et extra Virriichtungen, an déi de Verurteelte konnt agespaant ginn. Obwuel dat net geleefeg war, konnt de Schaarfriichter de Verurteelten nom Enn vum éischten Akt exekutéieren, andeems hie beim Gnodestouss op den Hals oder d'Häerz geziilt huet.
Am zweeten Akt ass de Kierper op en anert Rad geflecht ginn, wat duerch déi gebrache Glidder méiglech war, oder doru festgebonne ginn. Duerno ass dat Rad op engem Poul opgeriicht ginn an de Schaarfriichter konnt de Verurteelte käppen oder mat eppes erwiergen. Ënner dem Rad ass och e Feier ugefaange ginn oder et huet een de Geriederten einfach do dra geheit.
Autobunn A1 (Lëtzebuerg)
Op der Streck vu Gaasperech bis op Waasserbëlleg goufen e puer grouss Brécken an Tunnelle gebaut:
Riederen
Duerchféierung
Op verschiddene Plaze sinn d'Schanken direkt um Rad mat enger Eisestaang futti geschloe ginn.
Well d'Läich no der Hiriichtung op dem Rad bliwwen an dem Verfall iwwerlooss ginn ass oder vun Déiere gefriess gouf, hat dës Form vu Bestrofung, änlech wéi déi antik Kräizegung, eng sakral Funktioun iwwer den Doud ewech: no dem deemolege Glawe konnt eng Persoun ouni Begriefnes net operstoen.
Wann de Geriederten nach lieweg vum Rad gefall ass oder d'Hiriichtung op soss eng Aart net geklappt huet, gouf dat als gëttlecht Agräifen interpretéiert.
D'Riederen an der lëtzebuergescher Literatur
An der lëtzebuergescher Literatur mécht de Michel Rodange a sengem Renert Allusioun un d'Riederen. Am drëtte Gesank schreift hien:
Canton d'Aiguebelle
De Canton d'Aiguebelle ass eng fréier franséisch administrativ Andeelung am Arrondissement Saint-Jean-de-Maurienne, am Departement Savoie an der Regioun Auvergne-Rhône-Alpes.
Antoine Hartmann
Den Antoine Pierre Louis Hartmann, gebuer de 17. Juli 1817 zu Waldbriedemes, gestuerwen de 5. September 1891 zu Dikrech, war e lëtzebuergeschen Ingenieur an Architekt. Hie war de Jong vum Joseph Hartmann, deen och Architekt war.
Den Antoine Hartmann hat seng Carrière bei der Arméi ugefaange, wou en am Bureau du génie militaire geschafft huet. Duerno huet en op e puer aner Plaze geschafft bis en 1865 Bezierksingenieur zu Dikrech gouf, wou e bis zu senger Pensioun 1889 bliwwen ass.
Säi grousse Konkurrent war de Charles Arendt.
Architektonesch Charakteristike vun de reliéise Gebaier, déi vun him entworf goufen
Déi reliéis Gebaier goufe vum Antoine Hartmann entweeder am "Rondbaustil" (zum Beispill Äischen) oder neogotesch (zum Beispill Biissen) entworf. Déi meescht Kierchegebaier hunn e puer Gemeinsamkeeten:
Joer
Jee no Definitioun ass e Joer vun ënnerschiddlecher Dauer:
De Begrëff „Joer“ ass d'Bezeechnung fir eng Zäitmooss, souwuel wéi fir eng Zäitspan an och vun Zäitpunkten am Kalennersystem:
Ras Elased Australis (Stär)
De Ras Elased Australis gehéiert zu der Spektralklass G1II an huet eng visuell Magnitude vu +2,98 mag. De Ras Elased Australis ass ronn 251 Liichtjoer vun eis ewech (Hipparcos Datebank).
Nordregioun (Portugal)
D'Nopeschregioun am Süden ass Região Centro. Am Norden an Oste grenzt d'Região Norte u Spuenien. Am Weste läit den Atlantik.
D'Fläch vun der Região Norte huet 21.278 km², dat si 24 % vum portugisesche Festland. D'Regioun huet eng Bevëlkerung vu 4 062 402 Milliounen (2007).
D'Regioun huet 8 statistesch Ënnerregiounen:
An der Região Norte gëtt et 86 Gemengen.
Canton d'Aurec-sur-Loire
De Canton d'Aurec-sur-Loire ass eng franséisch administrativ Andeelung am Arrondissement Yssingeaux, am Departement Haute-Loire an der Regioun Auvergne-Rhône-Alpes.
Josyane Lemaître
D'Josyane Lemaître gebuer den 19. Mee 1958 a gestuerwen de 15. Dezember 2017 war eng belsch Sopranistin a lyresch Sängerin.
Si huet haaptsächlech klassesch (barock) Stécker gesongen an huet sech dofir beim Margit Jeremias (Ungarn), an Jill Feldmann (USA) ausgebilt. Aner Perfektiounsstagen huet si beim Ian Honeymann an David Thomas a Groussbritannien an Harry van der Kamp an Holland gemaach. Am romantesche Beräich huet si zesumme mat der däitscher Sängerin Eva Maria Leonardy-Foltz geschafft. Duerno huet si eng Formatioun beim franséische Professer Jean-Pierre Blivet gemaach a war Chouerleederin vu verschiddene klassesche Chéier an der Géigend vu Léck wéi z. B. vun den 'Erato Singers vun 2010 bis 2017.
Repertoire
Pergolesi, Vivaldi, Haendel, Dumont, Marcello, Albinoni, Purcell, Bach, Telemann, Mozart, Haydn, Brahms, Schubert, Schumann, Mendelssohn, Kreutzer, Gounod.
2001
Eglise du Saint Sacrement. 132, boulevard d'Avroy 4000 Liège.
Alterf (Stär)
Den Alterf (arab. "de Bléck") ass den Numm vum Stär λ Leonis (Lambda Leonis). Den Alterf gehéiert zu der Spektralklass K5 an huet eng visuell Magnitude vu +4,32 mag. Hien ass ronn 336 Liichtjoer vun eiser Äerd ewech (Hipparcos- Miessung).
Koordinaten (Hipparcos- Datebank)
Alkalurops (Stär)
Den Alkalurops (arab. "Hiirtestaaf") ass den Numm vum Duebelstär μ Bootis am Stärebild Bootes. Aner Nimm fir dëse Stär sinn: Clava, Icalurus, Inkalunis, Venabulum. D'Distanz bis zu eis si ronn 120 Liichtjoer.
Komponent 1 (Aitken-Katalog Nr. 9626 A-BC):
Komponent 2 (Aitken-Nr. 9626 BC):
(Hipparcos Datebank)
Pech (Ongléck)
D'Wuert Pech gëtt net nëmme mat der Substanz Pech, mä dacks och mat Ongléck a Verbindung bruecht.
Dës Associatioun geet op d'Mëttelalter zeréck, wou fir d'Vullejuegd Äscht mat Pech bestrach goufen, fir datt d'Déieren dru peche bleiwe sollten a sou gefaange gi konnten.
Sou koum et zu Ausdréck wéi Pechvull a Pech hunn.
Parverband Wëntger
De Parverband Wëntger war bis 2013 e Parverband an der Pastoralregioun Norden an huet aus follgenden 11 Pare mat hire respektive Filialkierche bestanen. E gouf an den neie Parverband Ëlwen, Wäiswampech, Wëntger‎‎ integréiert.
Dës 11 Pare leien alleguer um Terrain vun der Gemeng Wëntger.
Parverband EWe
De Parverband EWe (EWe steet fir Ëlwen-Wäiswampech) war bis 2013 e Parverband an der Pastoralregioun Norden an huet aus follgende 7 Pare mat hire respektive Filialkierche bestanen. E gouf an den neie Parverband Ëlwen, Wäiswampech, Wëntger‎‎ integréiert.
Déi 7 Paren an hir Filialkierche louchen um Gebitt vun de Gemengen Ëlwen a Wäiswampech.
Koll
Koll sinn no der däitscher DIN 16921 netmetallesch Matièren, déi plastesch, flësseg oder fest sinn, an déi fest Materialdeeler, mateneen duerch Adhesioun a Kohesioun verbanne kënnen, ouni datt déi verbonnen Deeler hir Eegenschaften änneren.
Op Lëtzebuergesch gëtt heifir dacks de Begrëff "Pech" gebraucht, well fréier Pech mat eng vun de wéinege Matièrë war, fir Saachen uneneen ze "pechen".
Aner traditionell Zorte Koll waren (a sinn) Pap a Läim.
Raymond Weiller
De Raymond Weiller, gebuer 1938 a gestuerwen 2022 war e Lëtzebuerger Numismatiker an Historiker. Hie war vun 1966 bis 1988 "Chef de Service" resp. vun 1988 bis 1998 "Conservateur ff" vum Cabinet des Médailles am Nationalmusée fir Geschicht a Konscht.
Carrière
1969 gouf de Raymond Weiller Membre effectif vun der Section historique vum Institut grand-ducal.
Virgo (Stärebild)
D'Jongfra (laténgesch Virgo) ass e Stärebild op der Ekliptik.
Beschreiwung
D'Stärebild Virgo ass (no der Hydra) dat zweetgréisst Stärebild um Himmel. Et läit tëscht dem Leo (Leo) an der Libra.
Den hellste Stär ass d'Spica mat enger visueller Magnitude vun 0,98m. D'Spica ass an der Verlängerung vum Täissel vum „Grousse Won“ Ursa Major iwwer dem hellen Arcturus am Stärebild Bootes ze fannen.
D'Ekliptik zitt sech duerch d'Stärebild Virgo, dofir wandert eis Sonn, de Mound an d'Planéiten duerch dëst Stärebild. Et gehéiert domat zu den Déierekreeszeechen. Opgrond vun der Prezessiounsbeweegung vun der Äerdachs huet sech den Zäitpunkt vum Sonnenduerchgang géintiwwer vun der Antiquitéit verréckelt. D'Sonn hält sech momentan vum 10. September bis zum 30. Oktober an der Virgo op.
Am Stärebild Virgo (Jongfra oder och Joffer genannt) ass de risege Virgo-Galaxiëkoup, dee ronn 2.000 Galaxien enthält. Verschidde Galaxië kënne scho mat klengen Teleskope gesi ginn.
Geschicht
De geneeën Urspronk vum Stärebild ass net bekannt. Al Kulturen hunn si mat Gëttinnen, wéi Ishtar, Isis oder Cybele a Verbindung bruecht.
Bei de Griichen an der Antiquitéit gouf et ënnerschiddlech Deitungen. Sou gouf am Stärebild d'Athene, d'Hera,d'Persephone, d'Kallisto, d'Dike, d'Astraea oder d'Erigone gesinn.
D'Virgo gehéiert zu deenen 48 Stärebiller déi schonn an der anticker Astronomie bekannt waren.
De Superjhemp an déi grouss Gefor
ass den 21. Album aus der Superjhemp-Serie vum Roger Leiner a Lucien Czuga a koum Enn 2007 eraus.
Virgo (Stärebild)
Geschicht
Well d'Sonn an de Méint September an Oktober am Stärebild steet, gouf et mat der Rekolt, Fruchtbarkeet an dem Akerbau a Verbindung bruecht. De laténgeschen Numm Spica bedeit „Kornähre“. Well d'Stärebild am Fréijoer iwwer dem Horizont opdaucht, ass fréier och gegleeft ginn, d'Stärebild géif nom Wanter aus der Ënnerwelt opdauchen.
De Superjhemp an déi grouss Gefor
An dëser Geschicht huelen d'Auteuren d'Angscht virum Klimawandel op d'Schëpp a maachen de Geck mat deene Gréngen hirem hekteschen Aktivismus an deem Zesummenhank. De Romain Hilgert mengt am Lëtzebuerger Land, se géifen den Ökofaschismus attackéieren a bescheinegt hinne wéi all grouss Literatur, gesellschaftlech Entwécklunge viraus ze gesinn.
Virgo (Stärebild)
Stären
D'Spica ass e Méifachstäresystem dee vun eis op enger Distanz vun 272 Liichtjoer läit. Den Haaptstär ass e Risestär dee wäiss a mat der 2300-facher Liichtkraaft vun eiser Sonn liicht. De Stär pulséiert schwaach iwwer en Zäitraum vun 0,174 Deeg an ännert dobäi liicht seng Hellegkeet. Am Ofstand vun 0,12 astronomeschen Eenheeten ëmkreest e klenge Begleetstär den Haaptstär a ronn véier Deeg. Opgrond vum geréngen Ofstand ass de Stär am Teleskop net ze gesinn. D'Spika ass e bedeckungsverännerleche Stär.
De Superjhemp an déi grouss Gefor
Ëm wat geet et?
Zu Luxusbuerg gëtt vun der Regierung e Klimarot agesat, dee vum Blondie Schnéiwäiss a vum Fränz Baushrek geleet gëtt, an dee Mesuren ergräife soll, fir dem Klimawandel entgéintzesteieren. Gläichzäiteg gëtt eng Klimapolizei oder KLIPO geschaaft, där hir Aufgab et ass, ze kontrolléieren, ob d'Luxusbuerger sech un dat nei gestëmmte Klimagesetz halen. De Charel Kuddel geheit zwéi vun deene Schnoffeler aus dem Haus a kritt sech mat sengem ökofixéierten Noper an d'Hoer. Gläichzäiteg erschéngen him a senger anerer Identitéit als Superjhemp d'Presenz vun ëmmer méi Wandrieder a Machenschafte vun enger op Klimaanlage spezialiséierter Firma extreem suspekt. A wéi d'Land op eemol ënner enger Kachkéispenurie leide muss, well e Brandstëfter d'Kachkéisfabréck vun der Juxlait niddergebrannt huet an et ëmmer méi waarm op der Äerd gëtt, well de Bloe Planéit lues a lues der Sonn entgéintdrift, decidéiert de Superjhemp sou e Wandrad mol vu bannen ze ënnersichen. Do erwaart hien dann eng fatzeg Iwwerraschung…
Virgo (Stärebild)
Stären
102 Liichtjoer ass deen zweethellste Stär ewech, a liicht giel. Säin Numm ass, Vindemiatrix, a bedeit „Wäilieserin“.
Siichtbar Duebelstären
Porrima (γ Virginis) läit 39 Liichtjoer vun eis ewech an ass en Duebelstär. Déi zwéi Stäre sinn ongeféier gläich grouss an ëmkreese sech an 172 Joer. Wärend engem Ëmlaf verännert sech de Wénkelofstand relativ staark. Am Joer 1920 gouf mat 6,2 Bousekonnen de gréissten Ofstand erreecht an d'Stäre konnte mat engem klengen Teleskop gesi ginn. 2008 ass de klengsten Ofstand erreecht an d'Stäre stinn nëmmen 0,3 Bousekonnen auserneen.
De Superjhemp an déi grouss Gefor
Ëm wat geet et?
An deem Album gëtt de Charel Kuddel mat senger Vergaangenheet konfrontéiert. Hie begéint engem ale Schoulkomerod a stellt fest, datt deen op déi schif Bunn geroden ass. Aner Highlights an där Geschicht sinn dem Fränz Baushrek seng verzweiwelt Versich, ëmweltpolitesch Mesuren z'ergräifen, mat deenen hien een iwwer d'aner Mol grandios op d'Sabbel geet, an dem A. Krécher seng sarkozyhaft neiräich Attitüden.
Spezielles
Speziell un der Grousser Gefor ass, datt si zesumme mam 22. Album Kids, Kachkéis a Kuddelmuddel, deen 9 Chrëscht- an aner Geschichten enthält, erauskomm ass, an een déi 2 Albume fir den 20. Anniversaire vum Superjhemp am Doppelpack an der Souscriptioun an der Revue bestelle konnt.
Virgo (Stärebild)
Verännerlech Stären
R Virginis ass e verännerleche Stär vum Typ Mira. Seng Hellegkeet ännert sech staark iwwer en Zäitraum vun 145,5 Deeg
Centre national de littérature
De Lëtzebuerger Literaturarchiv (deels och Nationale Literaturzentrum), offiziell Centre national de littérature (CNL), ass e staatlecht Kulturinstitut zu Lëtzebuerg, dat dem Kulturministère ënnersteet, an deem seng Missioun et ass, Literatur vu Lëtzebuerg ze konservéieren, z'erfuerschen an zougänglech ze maachen (ë. a. och duerch Ausstellungen, Konferenzen, Atelieren, asw.). En ass am Servais-Haus, dem Gebuertshaus vum Emmanuel Servais, zu Miersch installéiert.
Virgo (Stärebild)
Messier- an NGC-Objete
De Virgo-Galaxiëkoup ass ronn 60 Millioune Liichtjoer vun eis ewech. Ongeféier 250 vu senge Stäre kann ee mat engem mëttleren Teleskop mat 15 cm Ëffnung gesinn.
De Superjhemp an déi grouss Gefor
Spezielles
Ausserdeem kruten alleguer déi, déi sech bei de Signature-Seance vun den Auteure schéi brav an d'Rei gestallt haten, en Autocollant Member of the Superjhemp Fanclub an hiert Buch gepecht, an an 100 exemplaires d'auteur koume speziell fir den enkste Frëndeskrees gedréckten Ex-Librise mam Superdupont a mam Superjhemp eraus.
Centre national de littérature
Aufgaben a Beschreiwung
De Literaturarchiv sammelt alles, wat mat der literarescher Kreatioun zu Lëtzebuerg no 1815 ze dinn huet: Manuskripter, Drocksaachen, Biller a soss Dokumenter, déi domat zesummenhänken. Dorënner sinn ongeféier 40.000 Bicher, déi op der Plaz gelies, awer net ausgeléint kënne ginn.
Virgo (Stärebild)
Messier- an NGC-Objete
M 49 war déi éischt entdeckten Galaxis vum Virgokoup. De Charles Messier huet si am Joer 1771 fonnt. Den M 49 ass och den hellsten Objet am Galaxiëkoup.
De Superjhemp an déi grouss Gefor
Personnagen am Album
(alphabetesch Lëscht vun de Personnagen déi an der Geschicht virkommen oder ernimmt ginn)
Centre national de littérature
Aufgaben a Beschreiwung
D'Grondlag vum Literaturarchiv ass 1986 am Nationalarchiv geluecht ginn. 1995 konnt en am Servais-Haus seng Dieren opmaachen. E schafft mat anere Bibliothéiken an Archiven, wéi den Archives et musée de la littérature zu Bréissel, oder dem Deutsche Literaturarchiv zu Marbach zesummen.
Virgo (Stärebild)
Messier- an NGC-Objete
D'Galaxien M 84, M 86, M 87 an M 88 gehéieren zu der Zentralregioun vum Virgokoup. De Messier huet alle véier Galxien an der Nuecht vum 18. Mäerz 1781 entdeckt. M 84, M 86 und M 87 sinn elliptesch Galaxien, M 88 ass eng Spiralgalaxis.
Centre national de littérature
Aufgaben a Beschreiwung
Den CNL organiséiert reegelméisseg Virliesungen, Virträg, Filmprojektiounen an Ausstellungen, a gëtt Publikatiounen eraus.
Eng Annex, d'Haus Becker-Eiffes, mat zousätzleche Büroen an 2 Studioe fir Auteuren en résidence empfänken ze kënnen, gouf uganks 2009 ageweit. Doran ass och e grousse moderne Magazin fir d'Archiver.
D'Serie Lëtzebuerger Bibliothéik
Lëtzebuerger Bibliothéik (fr. Nouvelle bibliothèque du Luxembourg) ass eng Serie, an där eeler, literaresch Wierker vu bekannte lëtzebuergeschen Auteuren aus dem 19. an dem 20. Joerhonnert nei erausginn a wëssenschaftlech kommentéiert ginn, mam Zil, datt déi Texter fir de Lieser nees um Bichermaart ze fanne sinn.
D'Serie Collection Essais
An dëser Serie gi Wierker gemeinsam vum nationale Literaturzentrum an den Éditions Phi erausbruecht.
Ausstellungskatalogen
Zanter senger Erëffnung am Joer 1995 bréngt den nationale Literaturzentrum zu all Ausstellung e Katalog eraus. Rezent Beispiller sinn:
Audiovisuell Dokumenter
Den Literaturarchiv bréngt reegelméisseg Audioproduktiounen eraus, dacks als Complement zu engem Ausstellungskatalog.
Lafend Bibliographie vun der Lëtzebuerger Literatur
D'Bibliographie courante de la littérature luxembourgeoise ass e Relevé vun der literarescher Produktioun zu Lëtzebuerg, deen zanter 1989 all Joer erauskënnt. D'Editiounen 2001 bis 2008 stinn als PDF-Dokumenter um Internetsite vum CNL zur Dispositioun.
Inventairen
De Lëtzebuerger Literaturarchiv bréngt reegelméisseg Inventairen eraus.
Budapester Gambit
D'Budapester Gambit ass eng Erëffnung vum Schachspill. Se zielt zu den Zouene Spiller an ass an den ECO-Coden ënner de Schlësselen A51 bis A52 klassifizéiert.
D'Budapester Gambit fänkt mat de follgenden Zich un:
Fajarowicz-Gambit
Dës Variant gouf 1928 vum Sammi Fajarowicz agefouert an och vum Kurt Richter gespillt. Bei geneeëm Spill ka Wäiss ee gewësse Virdeel erreechen, wat an der Praxis awer schwéier ze realiséieren ass. Dowéinst ass d'Fajarowicz-Gambit hautdesdaags nach ëmmer ze fannen, virun allem am Amateurberäich. Am Géigesaz zu 3.... Sg4 gräift de Sprénger op e4 den e5-Bauer net un, deen dohier net zeréckgewonne ka ginn a meeschtens duerch... d6 oder... f6 ofgetosch gëtt. Allerdéngs steet de Sprénger op e4 méi zentral an ënnerstëtzt Zich wéi... Lb4+,... Lc5 oder... Dh4. Schwaarz kritt dacks eng geféierlech Initiativ a Wäiss muss ville Falen aus dem Wee goen, wéi zum Beispill:
Enzyklopedie vun de Schacherëffnungen
An der Enzyklopedie vun de Schacherëffnungen ass d'Budapester Gambit ënner de Schlësselen A51 an A52 klassifizéiert.
Canton de Bourg-de-Péage
De Canton de Bourg-de-Péage ass eng franséisch administrativ Andeelung am Arrondissement Valence, am Departement Drôme an der Regioun Auvergne-Rhône-Alpes.
Sculptor (Stärebild)
Beschreiwung
Am Stärebild sinn e puer interessant Galaxien, dorënner de Sculptor System, eng Galaxiëgrupp déi 8 Millioune Liichtjoer vun eis ewech ass.
Duebelstären
De κ1 Sculptoris ass en Duebelstäresystem op enger Distanz vun 100 Liichtjoer. Déi zwou Komponente gehéieren zu der Spektralklass F2.
D'System τ Sculptoris ass 120 Liichtjoer ewech a besteet aus zwéi Stäre vun de Spektralklassen F1 an F7.
Verännerlech Stären
Den hellste Stär am Scupltor, α Sculptoris, ass 673 Liichtjoer vun eis ewech. Et ass e bloelzege Stär aus der Spektralklass B7 III. Et ass e verännerleche Stär vum Typ SX Arietis.
NGC-Objeten
Den NGC 55 ass eng Galaxis, déi een op hir Kant gesäit.
Den 253 ass no dem Andromedaniwwel déi zweethellst Spiralgalaxis um Himmel. Och déi Galaxis gesäit een op hir Kant.
Den 288 ass ee Kugelstärekoup, deen 30.000 Liichtjoer wäit ewech ass.
Pësperkëscht
Eng Pësperkëscht ass eng am Theater vir ënner d'Bün an de Buedem eragebaut kleng Këscht, déi knapps eng 25 cm erauskuckt, a wou traditionell de Souffleur drasëtzt, deen den Acteure vun do aus hiren Text zoupëspert, wa se en Hänkert hunn.
Hautdesdaags gëtt et a villen Theatere keng Pësperkëscht méi, well de Souffleur entweeder op der Säitebün oder tëscht de Spectateure sëtzt a vun do aus pëspert, oder ganz anzwousch anescht sëtzt a mat Funk den Acteuren direkt iwwer en Empfänger an d'Ouer schwätzt.
Oper
Eng Oper ass e Bünestéck, dat ausschliisslech oder haaptsächlech aus Gesank besteet.
Rouen
Rouen ass eng franséisch Stad mat 109.425 Awunner (2008) an der Haute-Normandie am Departement Seine-Maritime. Rouen ass d'Haaptstad vun der Regioun Haute-Normandie an zugläich de Sëtz vun der Prefecture vun der Seine-Maritime.
Canton de Bourdeaux
De Canton de Bourdeaux ass eng fréier franséisch administrativ Andeelung am Arrondissement Die, am Departement Drôme an der Regioun Auvergne-Rhône-Alpes.
Johan Ludvig Emil Dreyer
De Johan Ludvig Emil Dreyer, gebuer den 13. Februar 1852 zu Kopenhagen a gestuerwen de 14. September 1926 zu Oxford, war en däneschen Astronom a Wëssenschaftshistoriker.
Schonn a senger Schoulzäit zu Kopenhagen huet den Dreyer aussergewéinlech Talent a Mathematik, Physik a Geschicht bewisen. Astronomie a Wëssenschaftsgeschicht waren déi Fächer, an deenen hie spéider besonnesch aktiv ginn ass. Vun 1874 un huet hien un deem grousse Spigelteleskop vum Lord Rosse zu Birr Castle ge schafft, wou hie sech intensiv mat den niwwelegen Himmelsobjete beschäftegt huet. Vun 1878 bis 1882 war hien als Assistent am Dunsick Observatoire aktiv, da gouf hien Direkter um Armagh Observatoire.
Do huet hien op Resultater zeréckgegraff, déi hie selwer schonn zu Birr Castle gewonnen hat, op eng Rei vun eeleren Niwwelkatalogen (vum Wilhelm Herschel ë. a.) an op de Second Armagh Catalogue of Stars. Am Joer 1888 gouf hien de New General Catalogue of Nebulae and Clusters of Stars (NGC) mat 7840 Daten eraus, an och Supplementer, d'Index-Katalogen I (1895) an II (1908) mat weidere 5.386 Objeten. An der Tëschenzäit sinn eng Rëtsch vu Spezialkatalogen erauskomm, awer den NGC ass bis haut d'Referenzwierk.
Den Dreyer huet sech besonnesch fir d'Aarbecht vu sengem Landsmann Tycho Brahe intresséiert. Dem Dreyer seng Tycho-Biographie (1890) ass bis haut d'Standardbiographie vu sengem Virleefer, dem Johannes Kepler. Si gouf vervollstännegt duerch déi ëmfaassend Editioun vu sämtleche Wierker vum Tycho a laténgescher Sprooch.
Aserbaidjan
Den Aserbaidjan (aserbaidjanesch: Azərbaycan) ass eng Republik am Südweste vun Asien, tëscht dem Kaspesche Mier an dem Kaukasus. Nopeschlänner sinn am Norde Russland, am Nordweste Georgien, am Süden den Iran an am Westen Armenien. D'Exklav Nachitschewan, duerch armeenescht Staatsgebitt vum Kärland getrennt, huet am nordwestlechen Eck och nach 11 Kilometer Grenz mat der Tierkei. Déi fréier Aserbaidjanesch SSR gouf 1991 vun der Sowjetunioun onofhängeg.
D'Haaptstad vum Aserbaidjan heescht Baku (Bakı) an ass eng grouss a wichteg Hafestad um Kaspesche Mier.
Obwuel d'Staatsgebitt zanter der Sowjetzäit schonn den Numm „Aserbaidjan“ dréit, gëtt mat deem Numm ursprénglech e Gebitt bezeechent, dat méi wäit südlech läit an haut zum Staatsgebitt vum Iran gehéiert, an dat haut och nach den Numm Aserbaidjan dréit. D'Gebitt vum haitegen Aserbaidjan hat virdrun d'Nimm Aran an Albania.
D'baussepolitesch Relatioune mat Armenie bleiwe viru ferm strapazéiert. 1992 sinn d'Konflikter ëm d'Regioun Biergkarabach am haitegen Aserbaidjan zu engem bluddege Krich mam Nopeschland eskaléiert. Och nach nom Waffestëllstand vun 1994 occupéiert Armenie ronn 15% vun der Géigend. D'Friddensverhandlungen tëscht de Parteie stagnéieren zanterhier.
Lampertsbierg
Geographie
De Lampertsbierg läit op engem Plateau dee vu Süden a Richtung Norden, bis op eng Héicht vu knapps 336 m iwwer dem Mier klëmmt. Dee Punkt läit bal 100 m iwwer der Uelzecht beim Sichenhaff a 60 m iwwer dem Rollengergronn. Am Westen an am Norde gëtt de Lampertsbierg vun de Flanke vum Rollengergronn an der Millebaach ofgegrenzt, am Oste vum Uelzechtdall. Am Süde grenzt de Quartier un d'Uewerstad.
D'Haaptstroossen déi vu Süden a Richtung Norden duerch de Quartier féieren, si vu Westen a Richtung Osten d'Avenue de la Faïencerie, d'Avenue Pasteur, d'Avenue Victor Hugo an d'Avenue du Bois.
Geschicht
Bis uganks vum 15. Joerhonnert stoung um haitege Lampertsbierger Plateau e Bësch. No an no goufen d'Beem gehaen an et goufe Felder a Gäert mat Häff a Wiertschaften ugeluecht.
Zur Zäit vun der Festung Lëtzebuerg louch de Lampertsbierg extra muros, just virun dem Glacis (den haitege Parking huet säin Numm vun deem festungstechneschen Terme). Et war en Hiwwel mat engem Bësch. 1755 ass de Kierfecht Notre-Dame, den Nikloskierfecht do op engem klengen Areal amenagéiert ginn.
De Lampertsbierg, deen do virdrun zu der Gemeng Eech gehéiert huet, ass 1849 zesumme mam Roudebierg an déi nei geschaaft Gemeng Rollengergronn integréiert, ginn, déi bis 1920, wou si un d'Stad Lëtzebuerg ugegliddert ginn ass, existéiert huet.
1855 hunn d'Rousenziichter Jean Soupert a Pierre Notting um Lampertsbierg d'Rousenziichterei Soupert & Notting gegrënnt, déi an all Häre Länner Lëtzebuerger Rousen exportéiert huet.
Wéi den Traité vu London 1867 d'Groussherzogtum op éiweg neutral erkläert huet, huet missen d'Festung geschleeft ginn. Doduerch konnt sech de Perimeter vun der Stad entwéckelen.
1912 gouf d'Par Lampertsbierg gegrënnt, a kuerz duerno, 1913, gouf déi grouss neiromanesch Jousefskierch vum Bëschof Jean-Joseph Koppes feierlech ageweit. Haut gehéiert d'Par Lampertsbierg zum Parverband Notre-Dame, Lampertsbierg, Rollengergronn.
Hautdesdaags ass de Lampertsbierg eng gemëscht Zon, also souwuel e Geschäfts- wéi och Wunnquartier. Et fënnt een do nieft ville Privatwunnengen eng Rei Banken, en ettlech Bildungsariichtungen [en Deel vun der Université du Luxembourg, de Lycée de garçons de Luxembourg, de Lycée Robert-Schuman, de Lycée des arts et métiers, de Lycée technique du Centre an de Lycée Michel-Lucius], d'Victor Hugo-Hal (e Kulturzentrum) an de Groussen Theater vun der Stad Lëtzebuerg.
All Joer ass Enn August bis uganks September um Glacis um Lampertsbierg d'Stater Kiermes, d'Schueberfouer.
Originne vum Numm
D'Originnen an d'Etymologie vum Toponym Lampertsbierg si bis haut net eendeiteg gekläert. Souwäit gewosst, gouf den haitege Lampertsbierg fir d'éischt de 7. August 1314 an engem Dokument ernimmt, wou vun enger Millen ënnerzeg vum Bësch „Lymperch“ rieds goung.
An de Joren duerno goufen ëmmer erëm änlech Nimm fir dëse Plateau mat sengem Bësch an d'Ëmgéigend gebraucht: e Gaart virum „Lampric“ (1350) oder beim „Lamperchwaige“ (1362), e Festungstuerm „Lymperchtour“ (1388) op der Héicht vun der haiteger Zentralbank, eng Paart „Lamperwegporte“ (1393), e Bësch „Lampertsbusch“ (1411), nees eng Paart „Limperport“ (1429), e Gaart zu „Lympergwege“ (1463) virun der Eecher Paart, Felder um „Limperweg“ (1513), en Haus um „Lymperwech“(1516), e Wee dee vun den Dräi Tierm bis bei den Tuerm „Lymperthorn“ gefouert huet, a schlussendlech e Gaart „uff Limperweg“ virun der Eecher Paart.
Dem Nic. van Werveke no geet de mëttelalterlechen Numm „Lymperch“ oder „Limper“ op de Wuertstamm „Lim“ vum alhoudäitsche „blinjan“ zeréck, wat am mëttelhoudäitschen „Lime“ entsprécht a souvill heescht wéi „Lehne“ am Sënn vun „Berglehne”, enger Biergflank. Hie mécht awer och d'Referenz vu „Lym“ an „Lim“ op dat laténgescht „leinia“ wat eng Lann ass.
Dem Edmond de la Fontaine an dem Joseph Meyers no kënnt „Limper“ vum alhoudäitschen „Lim“ wat „Bësch“ heescht. „Perch“ oder „Per“ ass du mat der Zäit zu „Berg“ ginn. „Lymperch“ a „Limper“ kéinten deemno mat „Bierg mam Bësch“ oder „Lanne-Bierg“ iwwersat ginn. Am Joer 1630 wier du mam Suffix „Berg“ en zweete Bierg an Numm bäikomm, wouduerch „Limpertsberg“ am Fong de „Bierg beim Bierg mam Bësch“ heesche géif.
Aner etymologesch Theorië maachen éischter en Zesummenhank vu „Lampertsbierg“ mat „Landwehr“, enger Zort Grenzgruef oder mat  „Lamparterweg“, engem Wee vun de Langobarden, déi sech am Mëttelalter do als Geldwiesseler opgehalen hätten.
Wann ee sech e bëssen am Ausland ëmkuckt, fënnt een zu Bonn e Quartier mam Numm „Limperich“, deen zimmlech no un de „Lymperch“ erukënnt. D'Etymologie vun dësem däitschen Numm geet op „Limberg“ oder „Lintberg“ zeréck, wat „Bierg vun de Lannen“ („Lanne-Bierg“) heescht a woumat een erëm bei der Theorie vum de la Fontaine an dem Meyers ass.
De Gebrauch vun „Mont Saint-Lambert“ ass vill méi spéit opkomm. Et gëtt ugeholl, datt dësen Numm op verschidden Deeler aus der Bevëlkerung zeréckgeet, déi éischter a francophonen a méi biergerlechen Numm fir hire Quartier wollten (den hl. Lambert gëtt z. B. zu Léck besonnesch veréiert). Dësen Toponym ass iwwregens op engem Festungsplang aus dem 18. Joerhonnert erëmzefannen an deemno vun engem franséische Kartograph gezeechent gouf.
De richtege Lëtzebuerger Numm vum Quartier ass „Lampertsbierg“, och wa „Lamperbierg“ (ouni <ts>) nach an der Ëmgangssprooch gebraucht gëtt.
Awunner
Wéi d'Par Lampertsbierg 1912 gegrënnt gouf, huet de Quartier 2.499 Awunner gezielt.
Op den hunn um Lampertsbierg  Leit gewunnt. Den Undeel vun de Lëtzebuerger louch bei % géintiwwer  % Auslänner.
NGC 5291
Entdeckung
D'Galaxis NGC 5291 gouf den 8. Mee 1834 vum britteschen Astronom John Herschel entdeckt.
Wäibrand
Wäibrand entsteet duerch Destillatioun vu verschiddenen ausgewielte Wäiner. Den Aroma soll wa méiglech vollstänneg an de Brand eriwwergeholl ginn.
Den éischte Brennvirgang nennt ee Raubrand. Den zweete Brand ass de Feibrand.
Den Destillat gëtt an Eechenholzfässer gelagert. Jee no Gréisst muss en tëscht sechs an zwielef Méint lageren.
Chambre des salariés Luxembourg
D'Chambre des salariés Luxembourg (och alt Salariatskummer ) ass zu Lëtzebuerg d'Beruffschamber, déi d'Intresse vun ongeféier 530.000 Salariéë vum Privatsecteur vertrëtt. Se ass 2008 aus dem Zesummeschloss vun der Aarbechterkummer mat der Privatbeamtekummer entstanen. Se huet de Statut vun engem ëffentlechen Etablissement.
Historique
Mam Gesetz vum 4. Abrëll 1924 gouf zu Lëtzebuerg e Beruffschamber-System op eligibeler Basis opgebaut an et si fënnef Beruffschamberen an d'Liewe geruff ginn. Dozou hunn deemools och d'Chambre de travail an d'Chambre des employés privés gehéiert. Op der Säit vum Salariat war déi éischt fir d'Aarbechter an déi zweet fir d'Privatbeamten zoustänneg.
No Tripartite-Gespréicher si sech d'Regierung an d'Sozialpartner am Abrëll 2006 eens gi fir de Statut vun de Privatbeamten ( « employés privés ») mat deem vun den Aarbechter ( « ouvrier ») zesummenzeschloen a fir en Eenheetsstatut ( « statut unique ») fir all Salariéen aus dem Privatsecteur anzeféieren.
Den 1. Januar 2009 koum et op Basis vum Gesetz vum 13. Mee 2008 iwwer d'Aféierung vum Eenheetsstatut fir Salariéeën am Privatsecteur zu enger Fusioun vun der Chambre de travail mat der Chambre des employés privés aus där d'Chambre des salariés ervirgaangen ass.
Organisatioun
All Salarié a Pensionnaire aus dem private Secteur, grad ewéi d'Personal vun der CFL, sinn - onofhängeg vun hirer Nationalitéit oder vun hirem Wunnuert - automatesch Member vun der Salariatskummer.
Aus am Ganzen 9 Beruffsgruppen déi déi verschidden Aktivitéite representéieren, stëmmen d'Salariéen all fënnef Joer 60 Vertrieder fir an d'Salariatskummer. D'Kandidatelëschte ginn haaptsächlech vun de Gewerkschaften opgestallt.
Zesummesetzung
Verdeelung no Beruffsgruppen
Verwaltung
President
Bech (Äisch)
D'Bech ass eng belsch-lëtzebuergesch Baach um Territoire vun de Gemengen Arel an Habscht.
Se huet hir Quell westlech vu Waltzing no bei der Spëtz zu Arel an der Belsch, a leeft vun do aus de ganzen Zäit no Osten duerch e schmuelen Dall op d'Lëtzebuerger Grenz zou, déi se no ronn 1.500 Meter am Lengendall (de:Lingental) erreecht. Just virum Lengendall gouf en Héichwaasserbaseng gebaut, fir hiren Debit ze regléieren, an Iwwerschwemmungen am ënneschte Laf ze verhënneren.
Weider geet et dann an Direktioun äischener Faubourg fir dann no nees 1.500 Meter bei der Bréck vum CR108 Um Dänn an d'Äisch ze lafen.
Canton de Buis-les-Baronnies
De Canton de Buis-les-Baronnies ass eng fréier franséisch administrativ Andeelung am Arrondissement Nyons, am Departement Drôme an der Regioun Auvergne-Rhône-Alpes.
Victory
De Victory war e Kino am Garer Quartier an der Stad.
Den 18. August 1917 huet de Pierre Dornseiffer de Kino, deemools als Kino-Palace, mat 700 Sëtzplazen opgemaach. Et war den éischte Kino dee seng Dieren an der Stad opgemaach hat. E stoung zimmlech am Ufank vun der Bouneweger-Strooss, tëscht der Aler Avenue (avenue de la Gare) an der Wallis-Plaz.
Fornax-Zwerggalaxis
D'Fornax-Zwerggalaxis (Katalogbezeechnungen ESO 356-04  an MCG -06-07-001) ass eng kleng elliptesch Galaxis vum (Typ dE2) am Stärebild Fornax (Cheemeschen Uewen). D'Galaxis gehéiert zu der Lokaler Grupp an ass nëmme 450.000 Liichtjoer vun der Äerd ewech. Si huet eng Hellegkeet vu +9,30 mag an eng Wénkelausdehnung vu 17' × 12'. Wéinst hirer niddreger Flächenhellegkeet gouf d'Zwerggalaxis eréischt am Joer 1938 vum Harlow Shapley entdeckt.
Victory
Den Isidore Thill huet de Kino nom Zweete Weltkrich iwwerholl, an de Sall 1947 a Victory ëmgedeeft. An den 1950er Jore war de Victory den Tempel vum däitsche Film an der Stad.
Fornax-Zwerggalaxis
An der Zwerggalaxis si sechs Kugelstärekéip. De gréissten dorënner ass den NGC 1049. Hie gouf nach virun der Galaxis selwer entdeckt.
Victory
Den 2. Juli 1992 huet de Victory definitiv seng Dieren zougemaach mat dem amerikanesche Film Reanimator 2.
2007 ass en ofgerappt ginn, fir duerch en anert Gebai ersat ze ginn.
Fornax-Zwerggalaxis
Koordinaten (Equinoxe J2000.0)
Kierch Saint-Lambert vu Grivegnée
D'Kierch Saint-Lambert zu Grivegnée ass eng fréier Klouschterkierch vun den Oblatepateren, déi haut net méi op där Plaz sinn.
Se steet an enger Sakgaass déi vun der Rue beau Mur aus hiren Accès huet.
NGC 613
Den NGC 613 ass eng Spiralgalaxis vum Hubble-Typ SB(rs)bc am Stärebild Sculptor um südleche Stärenhimmel. Si huet eng Hellegkeet vu 9,9 mag an eng Wénkelgréisst vu 5,2' × 3,5'. D'Galaxis ass ronn 65 Millioune Liichtjoer vun eis ewech an huet en Duerchmiesser vun zirka 100.000 Liichtjoer. Hir Spiraläerm hu vill H-II-Gebidder aus (bloe & lila Regioune um Bild).
Den Objet gouf den 9. Dezember 1798 vum däitsch-britteschen Astronom Wilhelm Herschel entdeckt.
NGC 6249
Den NGC 6249 ass een oppene Stärekoup am Stärebild Scorpius. Den NGC 6249 huet eng Hellegkeet vu +8,20 mag an eng Wénkelausdehnung vu 6 × 6 Bouminutten.
Entdeckung
Den NGC 6249 gouf den 31. Juli 1826 vum schotteschen Astronom James Dunlop entdeckt.